
EELNÕU
NARVA LINNAVOLIKOGU

MÄÄRUS

Riigi rahastatava lapsehoiuteenuse rahaliste vahendite ülejäägi kasutamise kord 
Määrus kehtestatakse kohaliku omavalitsuse korralduse seaduse § 22 lõike 1 punkti 37 ning sotsiaalhoolekande seaduse § 126 lõike 1 ja lõike 4  alusel.

§ 1. Üldsätted 

(1)   Määrusega sätestatakse Narva linna eelarvesse riigi rahastatavaks lapsehoiuteenuseks eraldatud vahendite ülejäägi (edaspidi vahendid) kasutamise tingimused ning vahendite taotlemise ja eraldamise kord.
(2)   Määrust rakendatakse, kui vahendeid jääb pärast Sotsiaalhoolekandekeskuse seaduse       § 126 lõikes 3 sätestatud kohustuste täitmist üle.

(3)  Vahendeid võib hakata kasutama jooksva eelarveaasta 1. septembrist. Kui vahendeid ei kasutata jooksva eelarveaasta lõpuni, võib neid samal otstarbel kasutada ka järgneva eelarveaasta jooksul.

(4)   Riigi rahastatava lapsehoiuteenuse rahaliste vahendite ülejäägi kasutamist korraldab ja kasutamise üle peab arvestust Narva linna Sotsiaalabiamet (edaspidi Sotsiaalabiamet).
§ 2. Mõisted

(1) Käesolevas korras kasutatakse mõisteid järgmises tähenduses:

1) lapsehoiuteenus on lapse seadusliku esindaja toimetulekut või töötamist toetav sotsiaalteenus, mille osutamise vältel tagab seadusliku esindaja asemel lapse hooldamise, arendamise ja turvalisuse lapsehoiuteenuse osutaja; 
2) isikliku abistaja teenus on lapse abistamine igapäevastes füüsilistes tegevustes, toetades seeläbi tema võimalikult iseseisvat toimetulekut osalemise suurendamisega ühiskonnaelu erinevates valdkondades, sh hariduses ja huvitegevuses;
3) tugiisikuteenus perele on sotsiaalteenus puudega lapse vanemate abistamise, nõustamise ja juhendamise kaudu. Tugiisikuteenus perele seisneb teenuse saaja abistamisel lapse igapäevaeluga toimetulekul ja suhtlemisel ümbritseva keskkonnaga. Teenuse eesmärgiks on teenuse saaja võimetest ja arengutasemest lähtuvalt tema iseseisvuse ning osalemise suurendamine kõikides eluvaldkondades; 
4) laste ja pere psühholoogiline nõustamine on psühholoogiline abi puudega lapsele ja tema perekonna liikmete iseenda isiksuse, suhete ja elumuutustega seotud probleemidega toimetulekuks;

5) rehabilitatsiooniteenused on rehabilitatsiooniplaani tegevuskavas märgitud laste iseseisva toimetuleku ja sotsiaalse integratsiooni soodustamiseks osutatavad teenused;
6) peredele toimetulekukoolitus on lapse ja tema perekonnaliikmete koolitamine ja motiveerimine, mis on suunatud puudega lapse vajadustest tulenevalt igapäevaprobleemide lahendamisele ja perekonna jätkusuutlikuse säilitamisele;
7) invatransporditeenus on haridus-, ravi- või rehabilitatsiooniasutuse külastamiseks osutatav teenus lastele, kes psüühika-, liikumis- või liitpuue tõttu ei saa kasutada ühistransporti;
8) intervallhooldusteenus on sotsiaalteenus, mis on ettenähtud puudega lapse turvalisuse ja kõrvalabi tagamiseks. Intervallhoolduse  tegevuste hulka kuuluvad majutamine, toitlustamine, sõltuvalt lapse vajadustest ka sotsiaalnõustamine, rehabiliteerimine ning muid toetavad ja toimetulekut tagavaid toimingud;
9) eluruumi kohandamine on teenus, mille eesmärk on tagada lapsele, kellel on raskusi eluruumis liikumise, suhtlemise või endaga toimetulekuga võimalikult iseseisev või võimalikult vähest kõrvalabi vajav turvaline toimetulek eluruumi piires ning sellesse sisenemisel ja väljumisel.
§ 3. Rahaliste vahendite kasutamine
(1) Vahendeid võib kasutada järgmiste raske või sügava puudega laste või nende perekondadega seotud sotsiaalteenuste kinnimaksmiseks: 

1) lapsehoiuteenus

2) isikliku abistaja teenus
3) tugiisikuteenus perele

4) laste ja pere psühholoogiline nõustamine

5) rehabilitatsiooniteenused

6) peredele toimetulekukoolituse korraldamine

7) invatransporditeenuse osutamine haridus-, ravi- või rehabilitatsiooniasutusse

8) intervallhooldusteenuse korraldamine

9) eluruumi kohandamine 
(2) Vahendeid eraldatakse kuni selle kalendriaasta lõpuni, kui raske või sügava puudega laps saab 18-aastaseks.

§ 4. Vahendite taotlemine ja eraldamine
(1) Lapse seaduslikul esindajal tuleb esitada Sotsiaalabiametile vormikohane taotlus. Taotlusele lisatakse lapse rehabilitatsiooniplaani tegevuskava koopia.

(2) Otsuse vahendite eraldamisest või sellest keeldumisest võtab vastu Sotsiaalabiameti direktor.
(3) Otsus võetakse vastu hiljemalt kümne tööpäeva jooksul arvates vajalike dokumentide esitamise päevast.

(4) Taotlust ei rahuldata, kui vahendeid ei ole või kui taotleja on esitanud valeandmeid.

(5) Vahendeid eraldatakse teenuse osutaja arveldusarvele kas teenuse osutaja esitanud arve või teenuse osutajaga sõlmitud lepingu alusel. 
(6) Sotsiaalabiametil on õigus Narva Linnavalitsuse sotsiaalkomisjoni ettepanekul erandkorras määrata teenust ka määruses ettenägemata juhtudel. 
§ 5. Vaidluste lahendamine
Isik, kes leiab, et vahendite eraldamisel või sellest keeldumisel on rikutud tema õigusi või piiratud tema vabadusi, võib esitada vaide seaduses sätestatud korras.
§ 6. Rakendussätted

(1) Tunnistada kehtetuks Narva Linnavolikogu 23.08.2012 määrus nr 15 „Riigi rahastatava lapsehoiuteenuse rahaliste vahendite ülejäägi kasutamise kord“.
(2) Kinnitada taotluse vorm vastavalt Lisa 1.

(3) Määrus jõustub seadusega sätestatud korras.

Tarmo Tammiste
Linnavolikogu esimees
 Lisa 1.
Narva linna Sotsiaalabiametile

Taotlus

Lapse  nimi___________________________________________________________________

Isikukood____________________________________________________________________

Elukoht______________________________________________________________________

Lapse seadusliku esindaja nimi____________________________________________________

Isikukood_____________________________________________________________________

Elukoht ______________________________________________________________________

Palun eraldada vahendeid järgmiste teenuste kinnimaksmiseks: 
· lapsehoiuteenus
· isikliku abistaja teenus
· tugiisikuteenus perele
· psühholoogiline nõustamine
· rehabilitatsiooniteenused (täpsustada)_________________________________________
· toimetulekukoolitus
· invatransporditeenus (kuhu, millal)___________________________________________
· intervallhooldusteenus
· eluruumi kohandamine
Taotlusele lisan rehabilitatsiooniplaani tegevuskava koopiat ning:

· teenuse osutaja poolt esitatud arvet
· teenuse osutajaga sõlmitud lepingut

Toetus palun kanda_________________________________________________arvelduskontole   

                                                          (teenuse osutaja nimi)

nr __________________________ .

Kinnitan esitatud andmete õigsust oma allkirjaga.

Allkiri_______________________________                  Kuupäev_____________________
OTSUS: (täidab Sotsiaalabiameti direktor)
 Eraldada vahendeid järgmiste teenuste kinnimaksmiseks: 

· lapsehoiuteenus
· isikliku abistaja teenus
· tugiisikuteenus perele
· psühholoogiline nõustamine 
· rehabilitatsiooniteenused (täpsustada)________________________________________
· toimetulekukoolitus
· invatransporditeenus
· intervallhooldusteenus
· eluruumi kohandamine
__________________      __________________       

         (kuupäev)                             (allkiri)                                    

Õiend 
Narva Linnavalitsuse määruse „Riigi rahastatava lapsehoiuteenuse rahaliste vahendite ülejäägi kasutamise kord“ eelnõu juurde

Sotsiaalhoolekande seaduse § 126 lõike 4 kohaselt võib riigi rahastatava lapsehoiuteenuse rahaliste vahendite ülejääki linnavalitsus kasutada raske või sügava puudega laste ja nende peredega seotud sotsiaalteenuste osutamiseks ning arendamiseks linnavolikogu kehtestatud tingimustel ja korras.

23.08.2012.a oli Narva Linnavolikogu poolt kinnitatud määrus nr 15 „Riigi rahastatava lapsehoiuteenuse rahaliste vahendite ülejäägi kasutamise kord“, mis reguleerib antud hetkel lapsehoiuteenuse rahaliste vahendite ülejäägi kasutamist. Ülalmainitud määrus vajab praegu muutmist ja täiendamist, mis võimaldab laiendada lapsehoiuteenuse vahendite ülejäägist rahastatavate teenuste ringi ning täpsemalt reguleerida vahendite eraldamise protseduuri.

Uue korra kohaselt võib lapsehoiuteenuse rahaliste vahendite ülejääki korra järgi hakata kasutama jooksva eelarveaasta 1. septembrist. Antud tähtaeg oli määratud eelneva kogemuse alusel. Samuti on lisatud uued puudega lastele vajalikud sotsiaalteenused nagu isikliku abistaja teenus ja eluruumi kohandamine ning ka täpsustatakse määruses olevaid mõisteid.
Vastavalt uuele korrale on Sotsiaalabiametil õigus Narva Linnavalitsuse sotsiaalkomisjoni ettepanekul erandkorras määrata teenust ka määruses ettenägemata juhtudel.
2014. aastal on Narva linnale eraldatud riigi eelarvest 67 659,94 eurot lapsehoiuteenuse osutamiseks. 

Arvestades ülaltoodud taotleb Narva linna Sotsiaalabiamet  23.08.2012 määruse nr 15 kehtetuks tunnistamist ning uue määruse „Riigi rahastatava lapsehoiuteenuse rahaliste vahendite ülejäägi kasutamise kord“ kinnitamist.
Tatjana Patsanovskaja
abilinnapea 
direktori ülesannetes
A. Ivanov 

